รัฐบาลไทย-ข่าวทำเนียบรัฐบาล- ปลัด พม. เปิดงาน “เปิดพื้นที่สร้างบ้านหลังใหม่ เพื่ออนาคตที่สดใสของลูกหลานชาวชุมชนริมคลอง”
วันอาทิตย์ที่ 2 เมษายน 2560
ปลัด พม. เปิดงาน “เปิดพื้นที่สร้างบ้านหลังใหม่ เพื่ออนาคตที่สดใสของลูกหลานชาวชุมชนริมคลอง”
ปลัด พม. เปิดงาน “เปิดพื้นที่สร้างบ้านหลังใหม่ เพื่ออนาคตที่สดใสของลูกหลานชาวชุมชนริมคลอง” พร้อมรื้อย้ายบ้านที่ชุมชนหลังกรมวิทยาศาสตร์ทหารบก ริมคลองลาดพร้าว เพื่อสร้างบ้านใหม่อีก 113 หลัง
วันนี้ (2 เม.ย. 60) เวลา 15.30 น. นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิดงาน “เปิดพื้นที่สร้างบ้านหลังใหม่ เพื่ออนาคตที่สดใสของลูกหลานชาวชุมชนริมคลอง” พร้อมด้วย นายสมชาติ ภาระสุวรรณ รองผู้อํานวยการฯ รักษาการตําแหน่งผู้อํานวยการสถาบันพัฒนาองค์กรชุมชน (องค์การมหาชน) นายสมคิด สมศรี อธิบดีกรมกิจการผู้สูงอายุ พ.อ.พรประสิทธิ์ กล่ําสมบัติ รองเจ้ากรมวิทยาศาสตร์ทหารบก พ.ท.เพื่อชาติ อุไรเลิศ ผู้บังคับกองพันที่ 1 กรมทหารราบที่ 11 รักษาพระองค์ ผู้แทนเขตจตุจักร ชาวชุมชน และเจ้าหน้าที่สถาบันพัฒนาองค์กรชุมชน (องค์การมหาชน) (พอช.)เข้าร่วมงาน จํานวนทั้งสิ้น 200 คน โดยผู้เข้าร่วมงานได้ช่วยกันรื้อย้ายบ้านเฟสแรกจํานวน 14 หลัง ออกจากแนวก่อสร้างเขื่อนระบายน้ํา จากบ้านทั้งหมดในชุมชน จํานวน 113 หลังคาเรือน ณ ชุมชนหลังกรมวิทยาศาสตร์ทหารบก ริมคลองลาดพร้าว เขตจตุจักร กรุงเทพฯ
นายไมตรี กล่าวว่า สําหรับชุมชนหลังกรมวิทยาศาสตร์ทหารบกมีเนื้อที่ทั้งหมดประมาณ 4 ไร่ 41 ตารางวา ได้รับสัญญาเช่าจากกรมธนารักษ์ตั้งแต่เดือนมีนาคม 2559 ระยะเวลาเช่า 30 ปี ในอัตราตารางวาละ 1.75 บาทต่อเดือน โดยหลังจากรื้อย้ายบ้านเฟสแรกออกจากแนวเขื่อนแล้ว จะเริ่มก่อสร้างบ้านใหม่ทันที และหลังจากนั้นจะทยอยรื้อและสร้างบ้านใหม่ทั้งชุมชนจํานวน 113 หลัง รวม 122 ครัวเรือน ให้แล้วเสร็จภายในสิ้นปี 2560 นี้ ทั้งนี้ ชุมชนหลังกรมวิทยาศาสตร์ฯ ได้รับงบประมาณสนับสนุน จากทางสถาบันพัฒนาองค์กรชุมชน (องค์การมหาชน) (พอช.) รวมทั้งสิ้น 49,592,500 บาท ประกอบด้วย งบช่วยเหลือลดภาระหนี้สิน จํานวน 8,784,000 บาท งบอุดหนุนจากรัฐบาล จํานวน 3,050,000 บาท งบสาธารณูปโภค 6,100,000 บาท และสินเชื่อก่อสร้างบ้านจํานวน 31,658,500 บาท ซึ่งประมาณหลังละ 210,000-360,000 บาท ระยะเวลาผ่อนส่ง 15 ปี อัตราดอกเบี้ยร้อยละ 4 บาทต่อปี
นายไมตรี กล่าวต่อไปว่า การก่อสร้างชุมชนดังกล่าว มีแบบบ้าน 2 แบบ คือ บ้านแถว 1 ชั้น ขนาด 4X7 เมตร ราคา 210,000 บาท ผ่อนชําระเดือนละ 1,017 บาท และบ้านแถว 2 ชั้น ขนาด 6X7 เมตร ราคา 360,000 บาทผ่อนชําระเดือนละ 2,219 บาท สําหรับการบริหารจัดการนั้น ชาวชุมชนได้เข้าร่วมกับสหกรณ์เคหสถานบ้านมั่นคงคลองลาดพร้าวจตุจักร จํากัด เพื่อบริหารจัดการการก่อสร้างบ้าน และดูแลเรื่องสินเชื่อจาก พอช. โดยมีคณะกรรมการสหกรณ์ฯ จํานวน 15 คน ช่วยกันบริหารงาน รวมทั้งจะช่วยกันพัฒนาชุมชนในด้านต่างๆ เช่น เรื่องสิ่งแวดล้อม ไม่ให้มีการปล่อยน้ําเสียลงคลอง โดยใช้ถังดักไขมันในครัวเรือน และส่งเสริมอาชีพชาวชุมชนให้มีรายได้ ฯลฯ
นายไมตรี กล่าวต่ออีกว่า สําหรับการจัดงาน “เปิดพื้นที่สร้างบ้านหลังใหม่ เพื่ออนาคตที่สดใสของลูกหลานชาวชุมชนริมคลอง” ที่ชุมชนหลังกรมวิทยาศาสตร์ฯ ในวันนี้ เป็นการรื้อย้ายบ้านจํานวน 14 หลัง ออกจากแนวก่อสร้างเขื่อนระบายน้ํา จากบ้านทั้งหมดในชุมชน จํานวน 113 หลังคาเรือน เพื่อให้กรุงเทพมหานครได้ก่อสร้างเขื่อนระบายน้ําป้องกันน้ําท่วมในเขตกรุงเทพฯ ซึ่งเป็นนโยบายสําคัญของรัฐบาล พลเอกประยุทธ์ จันทร์โอชา นายกรัฐมนตรี ที่ได้ ให้ความสําคัญกับการพัฒนาคลองลาดพร้าวให้เกิดประโยชน์ สามารถป้องกันน้ําท่วมได้ และในอนาคตจะพัฒนาคลองให้กลับมาใสสะอาด เป็นแหล่งท่องเที่ยวทางน้ํา และมีทางขี่จักรยานหรือไบค์เลนเลียบคลอง ในขณะที่ชาวชุมชนจะมีที่อยู่อาศัยใหม่ที่มีความมั่นคง สวยงาม มีสภาพแวดล้อมที่ดีมีบ้านเรือนที่เป็นระเบียบ มีสวนหย่อมเอาไว้นั่งเล่นหรือออกกําลังกาย มีต้นไม้เขียวขจี ร่มรื่น มีที่อยู่อาศัยที่ดีไว้รองรับบุตรหลานในอนาคตต่อไป
นายไมตรี กล่าวเพิ่มเติมว่า การดําเนินงานของ พอช. ขณะนี้ได้สนับสนุนการพัฒนาที่อยู่อาศัยเสร็จเรียบร้อยแล้ว จํานวนทั้งสิ้น 726 หลังคาเรือน จากเป้าหมายภายในสิ้นปีนี้ จํานวน 33 ชุมชน รวม 3,672 ครัวเรือน และจะก่อสร้างให้แล้วเสร็จตามแผนงานระยะเวลา 3 ปี (พ.ศ.2559-2561) รวมเป้าหมาย 52 ชุมชน จํานวน 7,081 ครัวเรือน ส่วนชุมชนที่กําลังรื้อย้ายและก่อสร้างบ้านอยู่ในขณะนี้ อาทิ เขตห้วยขวาง ชุมชนหลังโรงเรียนสมาคมไทย-ญี่ปุ่น ชุมชนริมคลองลาดพร้าว ประชาอุทิศเขตจตุจักร ชุมชนวังหิน ชุมชนหลังกรมวิทยาศาสตร์ ชุมชนหลัง ว.ค.จันทรเกษม ชุมชนพหลโยธิน 32 เขตบางเขน ชุมชนวัดบางบัว ชุมชนสามัคคีร่วมใจ เขตหลักสี่ ชุมชนบางบัวร่วมใจพัฒนา เขตดอนเมือง ชุมชนร่วมมิตรแรงศรัทธา เขตสายไหม ชุมชนเพิ่มสินร่วมใจ ชุมชนเลียบคลองสองโซน 3 ฯลฯ